Cechoslovacia

CechoslovaciaActa Universitatis Carolinae sive BohemoslovaciaJosef Zumr: Salutatio directoris Instituti Philosophorum Academiae Scientiarum Bohemoslovacae. In "The European dimension of St. Anselm's thinking.", Pragae: Filosofický ústav AV ČR (Institutum Philosophorum Academiae scientiarum Bohemoslovacae) 1993, p. 9 - et passim ab annis sexagesimis usque ad Bohemoslovaciam divisam (Bohemice et Slovace Československo), nominibus politicis Res publica BohemoslovacaChronicon Latinum: Die undecimo mensis Iulii. Český rozhlas. (1920–1960), Res publica Bohemoslovaca socialistica (1960–1990), Res publica Bohemica et Slovaca foederataChronicon Latinum: Die primo mensis Ianuarii. Český rozhlas. (1990–1992), imperio Austro-Hungarico everso condita, ab anno 1918PRECLÍK, Vratislav. Masaryk a legie (Masaryk and legions), váz. kniha, 219 str., vydalo nakladatelství Paris Karviná, Žižkova 2379 (734 01 Karviná) ve spolupráci s Masarykovým demokratickým hnutím (Masaryk Democratic Movement, Prague), 2019, ISBN 978-80-87173-47-3, pp. 8 - 52, 57 - 120, 124 - 128, 140 - 148, 184 - 210 usque ad annum 1992 civitas in media Europa fuit, quae Germaniae, Austriae, Poloniae, Hungariae, Ucrainae, Unioni Sovieticae, Dacoromaniae adiacebat; eadem res publica Bohemiam, Moraviam, Silesiam, Slovaciam, Rutheniam Subcarpathaneam continebat. Bohemiam, Moraviam, Silesiam plerumque Bohemi et Theodisci, partim Poloni, Slovaciam Slovaci et Hungari, partim Theodisci, Poloni, Rutheniam Subcarpathaneam Russini et Hungari incolebant. Caput Cechoslovaciae Praga, capita terrarum singularum Praga (Bohemia), Bruna (Moravia et Silesia), Bratislavia sive Posonium (Slovacia), Užhorod (Ruthenia Subcarpathanea) fuerunt.

Bohemoslovacia tamquam res publica unius gentis Bohemoslovace loquentis condita est; utrum haec gens re vera fuerit necne, in dubio est.

 Historia 
Anno 1938, i.e. paulo ante alterum bellum gentium Cechoslovacia secundum foedus Monacense ab gubernatoribus Germaniae, Magnae Britanniae, Franco-Galliae et Italiae factum confinia Bohemica, Silesiaca, Moravica Germaniae et partim Poloniae, confinia deinde Slovaca et Subcarpathanea Hungariae et partim Poloniae concedere coacta est omnesque Cechoslovaciae partes ius sui administrandi acceperunt. Quin etiam anno insequenti Hitlerus, tyrannus Germaniae, minatus effecit, ut Slovaci Rem Publicam Slovacam declararent et Bohemia cum Moravia se sub tutelam Imperii Theodisci dederet; quo facto reliqua pars Bohemiae et Moraviae protectoratus Theodiscus facta est gubernatoresque Cechoslovaci, qui se in exsilium Britannicum iam pridem contulerant, semet ipsi gubernatores Cechoslovaciae occupatae declaraverunt.

Altero bello omnium gentium confecto omnes terrae praeter Rutheniam Subcarpathaneam, quam Unio Sovietica occupavit, rursus in Cechoslovacia coniunctae sunt. Deinde ab anno 1968 usque ad annum 1992 Slovacia et Cechia unam Cechoslovaciam foederalem conformabant, quae anno 1993 divisa est in partes duas post Rem novae velutinae anno 1989, quarum una Slovacia, altera vero Cechia appellatur.

 De nomine Cechoslovaciae 
De nomine rei publicae adhuc disputatur, nam e.g. Carolus Egger nomine Tzechoslovaciae usus est; attamen Academia scientiarum huius rei publicae primum "Academia scientiarum Bohemoslovenica", deinde "Academia scientiarum Bohemoslovaca" nuncupabatur. Hoc nomen in usum inductum est, propterea quod vox Slovenica non ad Slovaciam, sed potius ad Sloveniam, illis temporibus partem Iugoslaviae, pertinebat. Praeterea in Lexico Bohemo-Latino anno 1992 edito tres versiones nominis huius rei publicae propositae sunt:

Československo: Bohemoslovenia (forma vetustior), Bohemoslovacia (forma recentior); Tzechoslovac(h)ia (-kia); (nomen officiale) Česká a Slovenská federativní republika Res Publica Bohemica et Slovaca.Lexicon: Zd. Quitt - P. Kucharský, Lexicon Bohemo-Latinum voces antiquae et recentioris Latinitatis continens, Publica domus editoria paedagogica, Pragae 1992 (editio prima), 901 pp.

československý: Bohemoslovenicus, Bohemoslovacus

Etiam aliae formae nominis huius rei publicae Latinae propositae sunt: Cechoslovacia,Acta Universitatis Carolinae Cechoslovakia,Plantarum Cechoslovakiae enumeratio Cecoslovachia,Concordata regnante sanctissimo domino Pio pp. XI inita CzechoslovakiaČasopis Československé společnosti entomologické sive Cechoslovachia.Orientalia christiana periodica

 Notae 

 Bibliographia Anglice 
 Heimann, Mary. Czechoslovakia: The State That Failed (2009). 
 Hermann, A. H. A History of the Czechs (1975).
 Kalvoda, Josef. The Genesis of Czechoslovakia (1986).
 Leff, Carol Skalnick. National Conflict in Czechoslovakia: The Making and Remaking of a State, 1918–87 (1988).
 Mantey, Victor. A History of the Czechoslovak Republic (1973).
 Myant, Martin. The Czechoslovak Economy, 1948–88 (1989).
 Naimark, Norman, and Leonid Gibianskii, eds. The Establishment of Communist Regimes in Eastern Europe, 1944–1949 (1997) online edition
 Orzoff, Andrea. Battle for the Castle: The Myth of Czechoslovakia in Europe 1914–1948 (Oxford University Press, 2009); online review
 Paul, David. Czechoslovakia: Profile of a Socialist Republic at the Crossroads of Europe (1990).
 Renner, Hans. A History of Czechoslovakia since 1945 (1989).
 Seton-Watson, R. W. A History of the Czechs and Slovaks (1943).
 Stone, Norman, and E. Strouhal, eds.Czechoslovakia: Crossroads and Crises, 1918–88 (1989).
 Wheaton, Bernard; Zdenek Kavav. "The Velvet Revolution: Czechoslovakia, 1988–1991" (1992).
 Williams, Kieran, "Civil Resistance in Czechoslovakia: From Soviet Invasion to "Velvet Revolution", 1968–89",in Adam Roberts and Timothy Garton Ash (eds.), Civil Resistance and Power Politics: The Experience of Non-violent Action from Gandhi to the Present (Oxford University Press, 2009).
 Windsor, Philip, and Adam Roberts, Czechoslovakia 1968: Reform, Repression and Resistance (1969).
 Wolchik, Sharon L. Czechoslovakia: Politics, Society, and Economics (1990).


Categoria:Cechia
Categoria:Slovacia
Categoria:Historia Europae Orientalis
Categoria:Condita 1918